Armi id-truḥ ttaryel, truḥ-d ttaryel, akken id-truḥ imiren, netta yeqqim-as-d dinna yenɣa-tt, yenna-as : “ Ruḥ tura ad tekseḍ ”, nnan-as : “ Ax, ax, ax ikarri-inek, ax ikarri-inek ”, yenna-as : “ Ar d-uɣalaɣ, jmeɛ-iyi-t ar d-uɣalaɣ ”. Yewweḍ-d daɣen ar tin n yezgaren, daɣen ara kessen daɣen di lexla, daɣen winna d lexla n uwaɣezniw, daɣen yenɣa awaɣzen-nni, yellias lexla-nni, daɣen yenna-as : “ Ax azger-ik ”, yenna-as : “ Ar d-uɣalaɣ ”. Akken akken armi, yenɣa arkelli, isareḥ-asen arkelli ikessawen. Iruḥ imiren armi d yiwen n umadaɣ, yiwen n umadaɣ, yella deg-s ttaryel, tella deg-s ttaryel, nnan-as : “ Ur ilaq ara ad tkecmeḍ ar dihin ” , yenna-as : “ Tura ruḥ arkelli ”, nnan-as : “ Ruḥ anda ik-yehwa, ma d amadaɣ mura flan anda tkecmeḍ, tella dinna ttaryel, ur yezmir ḥed ad iqarreb ar din ”, yenna-as : “ Ih! ”. Iruḥ, ileḥḥu, ileḥḥu, ileḥḥu, ileḥḥu, iruḥ ɣer yiwet n temɣart yekcem yur-s (...), yekcem ɣer yiwet n temɣart, iruḥ yensa ɣur-s ad t-tesikid akka, tenna-as : “ Ahh, Yaɛli d Waɛli, ala ad d-yetteddun s aqqaru-ik, ur tfaqeḍ ”, yenna-as : “ Ayen a yemma ? ”, tenna-as : “ Tina, walaɣ-k, walaɣ-k, acu ak-id-yettqabalen ”. Yenna-as : “ Ihi dayen ”. Iruḥ, nettat, truḥ, tenna-as : “ Ihi mala anda tkecmeḍ s amadaɣ n mura flan ”, itt-weṣṣa temɣart-nni, netta yenna-as : “ Ihi amadaɣ ihin-a yella wacu yellan deg-s ”. Iruḥ, akken iruḥ, akken kan it-tqubel, tenna-as : “ Alɛaslama-k a Ɛli ”. Iruḥ, akken kan i iqarreb ɣur-s kan teseblaɛ-t, s uɛudiw-is s netta, tečča-ten. Gma-s nni, yekker-d kan yufa-d taneqlit-nni teqqur, tekeckec, yenna-as : “ Ihi gma yemmut ”, yenna-as : “ Tura ad qlaɣ ”, yenna-as i yemma-s : “ Bqa ɛlaxir ”. Iḍeqqer iman-is ɣef uɛudiw, iruḥ.